title: 2006/610/ΕΚ: Απόφαση των αντιπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου, της 17ης Ιουλίου 2006 , για την προσωρινή εφαρμογή της εσωτερικής συμφωνίας μεταξύ των αντιπροσώπων των κυβερνήσεων των κρατών μελών, που συνήλθαν στο πλαίσιο του Συμβουλίου, για τη χρηματοδότηση της κοινοτικής βοήθειας από το πολυετές δημοσιονομικό πλαίσιο, για την περίοδο 2008-2013, σύμφωνα με τη συμφωνία εταιρικής σχέσης ΑΚΕ-ΕΚ καθώς και τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της συνθήκης ΕΚ

text:
               9.9.2006

               EL

               Επίσημη Εφημερίδα της Ευρωπαϊκής Ένωσης

               L 247/30

         ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ ΠΟΥ ΣΥΝΉΛΘΑΝ ΣΤΟ ΠΛΑΊΣΙΟ ΤΟΥ ΣΥΜΒΟΥΛΊΟΥ
   της 17ης Ιουλίου 2006
   για την προσωρινή εφαρμογή της εσωτερικής συμφωνίας μεταξύ των αντιπροσώπων των κυβερνήσεων των κρατών μελών, που συνήλθαν στο πλαίσιο του Συμβουλίου, για τη χρηματοδότηση της κοινοτικής βοήθειας από το πολυετές δημοσιονομικό πλαίσιο, για την περίοδο 2008-2013, σύμφωνα με τη συμφωνία εταιρικής σχέσης ΑΚΕ-ΕΚ καθώς και τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της συνθήκης ΕΚ
   (2006/610/ΕΚ)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ, ΣΥΝΕΛΘΟΝΤΕΣ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού αφενός και της Ευρωπαϊκής Κοινότητας και των κρατών μελών της αφετέρου, η οποία υπεγράφη στο Κοτονού στις 23 Ιουνίου 2000 (1), (στο εξής καλούμενη «η συμφωνία εταιρικής σχέσης ΑΚΕ-ΕΚ»), και τροποποιήθηκε με τη συμφωνία η οποία υπεγράφη στο Λουξεμβούργο στις 25 Ιουνίου 2005 (στο εξής καλούμενη «η συμφωνία που τροποποιεί τη συμφωνία εταιρικής σχέσης ΑΚΕ-ΕΚ») (2),
   την απόφαση 2001/822/ΕΚ του Συμβουλίου (3) για τη σύνδεση των υπερποντίων χωρών και εδαφών (στο εξής «ΥΧΕ») με την Ευρωπαϊκή Κοινότητα,
   το σχέδιο που υπεβλήθη από την Επιτροπή,
   Εκτιμώντας τα ακόλουθα:

               (1)

               Η συμφωνία που τροποποιεί τη συμφωνία εταιρικής σχέσης ΑΚΕ-ΕΚ θα αρχίσει να ισχύει μόνον εφόσον εκπληρωθούν οι συνταγματικές απαιτήσεις κάθε κράτους μέλους σύμφωνα με το άρθρο 93 της συμφωνίας εταιρικής σχέσης ΑΚΕ-ΕΚ.

               (2)

               Το Συμβούλιο Υπουργών ΑΚΕ-ΕΚ ενέκρινε με την απόφαση αριθ. 5/2005 (4) τα μεταβατικά μέτρα που εφαρμόζονται από την ημερομηνία της υπογραφής έως την ημερομηνία της θέσης σε ισχύ της συμφωνίας που τροποποιεί τη συμφωνία εταιρικής σχέσης ΑΚΕ-ΕΚ.

               (3)

               Σύμφωνα με το άρθρο 2 της απόφασης αριθ. 5/2005, τα κράτη μέλη και η Κοινότητα καλούνται να λάβουν τα μέτρα τα οποία κρίνουν κατάλληλα για την εφαρμογή των μεταβατικών μέτρων.

               (4)

               Στις 2 Ιουνίου 2006, το Συμβούλιο Υπουργών ΑΚΕ-ΕΚ ενέκρινε το πολυετές δημοσιονομικό πλαίσιο 2008-2013 που παρατίθεται στο παράρτημα Ιβ της συμφωνίας εταιρικής σχέσης ΑΚΕ-ΕΚ.

               (5)

               Τα κράτη μέλη, που συνήλθαν στο πλαίσιο του Συμβουλίου, κατέληξαν σε συναίνεση όσον αφορά μία εσωτερική συμφωνία για τη χρηματοδότηση της κοινοτικής βοήθειας στα κράτη ΑΚΕ και στα ΥΧΕ από το πολυετές δημοσιονομικό πλαίσιο για την περίοδο 2008-2013. Η εν λόγω συμφωνία θα τεθεί σε ισχύ μόνον εφόσον εγκριθεί από κάθε κράτος μέλος σύμφωνα με τις οικείες συνταγματικές απαιτήσεις.

               (6)

               Ορισμένες διατάξεις της εσωτερικής συμφωνίας πρέπει να εφαρμοστούν σε προσωρινή βάση εν αναμονή της θέσης της σε ισχύ,

         ΑΠΟΦΑΣΙΖΟΥΝ:
   Άρθρο 1
   Οι ακόλουθες διατάξεις της εσωτερικής συμφωνίας που αφορούν το δέκατο Ευρωπαϊκό Ταμείο Ανάπτυξης («ΕΤΑ») εφαρμόζονται προσωρινά από την ημερομηνία της έκδοσης της παρούσας απόφασης:

               1)

               Το άρθρο 1 παράγραφος 7, σε συνδυασμό με το άρθρο 8 και 9, εφόσον το Συμβούλιο εγκρίνει το τελικό χρονοδιάγραμμα των συνεισφορών που πρέπει να πραγματοποιηθούν από τη Ρουμανία και τη Βουλγαρία καθώς και την τελική στάθμιση των ψήφων τους και τους νέους κανόνες για την ειδική πλειοψηφία και τη μειοψηφία αρνησικυρίας μετά από την προσχώρησή τους στην ΕΕ και σύμφωνα με την εσωτερική συμφωνία.

               2)

               Το άρθρο 10 για τους σκοπούς της έγκρισης του κανονισμού εφαρμογής και του δημοσιονομικού κανονισμού και, μεταξύ άλλων, για τους σκοπούς της σύστασης της επιτροπής ΕΤΑ και της επιτροπής επενδυτικής διευκόλυνσης σε συνδυασμό με το άρθρο 8 και 9.

         Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Παραμένει σε ισχύ μέχρι να αρχίσει να ισχύει η εσωτερική συμφωνία, με την επιφύλαξη τυχόν περαιτέρω απόφασης των εκπροσώπων των κυβερνήσεων των κρατών μελών περί παρατάσεώς της.

      Βρυξέλλες, 17 Ιουλίου 2006.

            Εξ ονόματος των κυβερνήσεων των κρατών μελών

            Ο Πρόεδρος

         E. TUOMIOJA

      (1)  ΕΕ L 317 της 15.12.2000, σ. 3.

      (2)  EE L 209 της 11.8.2005, σ. 27.

      (3)  ΕΕ L 314 της 30.11.2001, σ. 1.

      (4)  ΕΕ L 287 της 28.10.2005, σ. 1.
    ---documentbreak---

               9.9.2006

               EL

               Επίσημη Εφημερίδα της Ευρωπαϊκής Ένωσης

               L 247/32

         ΕΣΩΤΕΡΙΚΉ ΣΥΜΦΩΝΊΑ
   μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου σχετικά με τη χρηματοδότηση των ενισχύσεων της Κοινότητας στο πλαίσιο του πολυετούς χρηματοδοτικού πλαισίου για την περίοδο 2008-2013 βάσει της συμφωνίας εταιρικής σχέσης ΑΚΕ-ΕΚ, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της συνθήκης ΕΚ
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ, ΣΥΝΕΛΘΟΝΤΕΣ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας,
   Αφού ζητήθηκε η γνώμη της Επιτροπής,
   Αφού ζητήθηκε η γνώμη της Ευρωπαϊκής Τράπεζας Επενδύσεων,
   Εκτιμώντας τα ακόλουθα:

               (1)

               Η παράγραφος 3 του παραρτήματος Ι της συμφωνίας εταιρικής σχέσης μεταξύ των κρατών της Αφρικής, της Καραϊβικής και του Ειρηνικού αφενός, και της Ευρωπαϊκής Κοινότητας και των κρατών μελών της αφετέρου, η οποία υπεγράφη στο Κοτονού στις 23 Ιουνίου 2000 (1) (στο εξής «συμφωνία εταιρικής σχέσης ΑΚΕ-ΕΚ»), προβλέπει ότι «οποιαδήποτε αναγκαία τροποποίηση του πολυετούς χρηματοδοτικού πλαισίου ή σχετικών τμημάτων της συμφωνίας αποφασίζεται από το Συμβούλιο Υπουργών κατά παρέκκλιση από το άρθρο 95 της συμφωνίας αυτής».

               (2)

               Το Συμβούλιο Υπουργών ΑΚΕ-ΕΚ, το οποίο συνήλθε στο Port Moresby (Παπούα Νέα Γουϊνέα) στις 1 και 2 Ιουνίου 2006, ενέκρινε το παράρτημα Ιβ της συμφωνίας εταιρικής σχέσης ΑΚΕ-ΕΚ, το οποίο προβλέπει ότι το συνολικό ποσό της κοινοτικής ενίσχυσης προς τα κράτη ΑΚΕ στο πλαίσιο του πολυετούς χρηματοδοτικού πλαισίου για την περίοδο 2008-2013 βάσει της συμφωνίας εταιρικής σχέσης ΑΚΕ-ΕΚ ανέρχεται σε 21 966 εκατομμύρια ευρώ προερχόμενα από το δέκατο Ευρωπαϊκό Ταμείο Ανάπτυξης (στο εξής «δέκατο ΕΤΑ»), το οποίο χρηματοδοτείται από συνεισφορές των κρατών μελών.

               (3)

               Η απόφαση 2001/822/ΕΚ του Συμβουλίου, της 27ης Νοεμβρίου 2001, για τη σύνδεση των Υπερπόντιων Χωρών και Εδαφών με την Ευρωπαϊκή Κοινότητα (2) (στο εξής «απόφαση σύνδεσης») ισχύει έως τις 31 Δεκεμβρίου 2011. Μια νέα απόφαση με βάση το άρθρο 187 της συνθήκης θα πρέπει να εκδοθεί πριν από την ημερομηνία αυτή. Πριν από την 31η Δεκεμβρίου 2007 το Συμβούλιο, με ομόφωνη απόφαση κατόπιν προτάσεως της Επιτροπής, θα πρέπει να καθορίσει στα 286 εκατομμύρια ευρώ το ποσό από το δέκατο ΕΤΑ για τη χορήγηση χρηματοδοτικής ενίσχυσης κατά την περίοδο 2008-2013 στις Υπερπόντιες Χώρες και Εδάφη (στο εξής: «ΥΧΕ») για τις οποίες ισχύουν οι διατάξεις του τέταρτου μέρους της συνθήκης.

               (4)

               Σύμφωνα με την απόφαση 2005/446/ΕΚ αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, της 30ής Μαΐου 2005, για καθορισμό της προθεσμίας ανάληψης των κονδυλίων του ένατου Ευρωπαϊκού Ταμείου Ανάπτυξης (ΕΤΑ) (3), η προθεσμία πέραν της οποίας οι πιστώσεις του ένατου ΕΤΑ που διαχειρίζεται η Επιτροπή, οι επιδοτήσεις επιτοκίου τις οποίες διαχειρίζεται η Ευρωπαϊκή Τράπεζα Επενδύσεων (ΕΤΕπ) και οι τόκοι που προκύπτουν από τα ποσά αυτά δεν μπορούν πλέον να δεσμευθούν είναι η 31η Δεκεμβρίου 2007. Η προθεσμία αυτή μπορεί να αναθεωρηθεί, εάν χρειασθεί.

               (5)

               Προκειμένου να υλοποιηθούν η συμφωνία εταιρικής σχέσης ΑΚΕ-ΕΚ και η συμφωνία σύνδεσης, θα πρέπει να συσταθεί ένα δέκατο ΕΤΑ και να καθορισθεί μία διαδικασία που θα προβλέπει τον τρόπο διάθεσης των πιστώσεων και τις συνεισφορές των κρατών μελών στο Ταμείο αυτό.

               (6)

               Θα πρέπει να διεξαχθεί επανεξέταση που να καλύπτει όλες τις πλευρές των δαπανών και των πόρων της Ευρωπαϊκής Ένωσης, βάσει έκθεσης της Επιτροπής το 2008-2009.

               (7)

               Οι αντιπρόσωποι των κυβερνήσεων των κρατών μελών, συνελθόντες στο πλαίσιο του Συμβουλίου, συμφώνησαν να προβλεφθεί ποσό ύψους 430 εκατομμυρίων ευρώ από το δέκατο ΕΤΑ για τις δαπάνες στήριξης που θα πραγματοποιήσει η Επιτροπή κατά τον προγραμματισμό και την υλοποίηση του ΕΤΑ.

               (8)

               Θα πρέπει να καθορισθούν οι κανόνες για την οργάνωση της χρηματοδοτικής συνεργασίας.

               (9)

               Στις 12 Σεπτεμβρίου 2000 οι αντιπρόσωποι των Κυβερνήσεων των κρατών μελών, συνελθόντες στο πλαίσιο του Συμβουλίου, ενέκριναν εσωτερική συμφωνία σχετικά με τη χρηματοδότηση και τη διαχείριση των ενισχύσεων της Κοινότητας στο πλαίσιο του χρηματοδοτικού πρωτοκόλλου της συμφωνίας εταιρικής σχέσης ΑΚΕ-ΕΚ καθώς και για τη χορήγηση χρηματοδοτικής ενίσχυσης στις Υπερπόντιες Χώρες και Εδάφη για τις οποίες ισχύουν οι διατάξεις του τέταρτου μέρους της συνθήκης ΕΚ( στο εξής: «εσωτερική συμφωνία του δέκατου ΕΤΑ») (4).

               (10)

               Θα πρέπει να συσταθούν μια επιτροπή αντιπροσώπων των κυβερνήσεων των κρατών μελών (στο εξής «επιτροπή ΕΤΑ») στο πλαίσιο της Επιτροπής και μια παρόμοια επιτροπή στο πλαίσιο της ΕΤΕπ. Η Επιτροπή και η ΕΤΕπ θα πρέπει να εναρμονίσουν τις ενέργειές τους για την εφαρμογή της συμφωνίας εταιρικής σχέσης ΑΚΕ-ΕΚ και των αντίστοιχων διατάξεων της απόφασης σύνδεσης.

               (11)

               Προβλέπεται ότι η Βουλγαρία και η Ρουμανία θα έχουν προσχωρήσει στην ΕΕ την 1η Ιανουαρίου 2008 και επομένως θα συμμετέχουν στη συμφωνία εταιρικής σχέσης ΑΚΕ-ΕΚ και στην παρούσα εσωτερική συμφωνία, σύμφωνα με τις δεσμεύσεις που αναλαμβάνουν βάσει της συνθήκης προσχώρησης της Βουλγαρίας και της Ρουμανίας και του πρωτοκόλλου της.

               (12)

               Στα συμπεράσματά τους στις 24 Μαΐου 2005 το Συμβούλιο και οι αντιπρόσωποι των κυβερνήσεων των κρατών μελών , συνελθόντων στο πλαίσιο του Συμβουλίου, για ταχύτερη πρόοδο για την επίτευξη των αναπτυξιακών στόχων της χιλιετίας, δεσμεύθηκαν για την έγκαιρη εφαρμογή και την παρακολούθηση της υλοποίησης της Δήλωσης του Παρισιού για την αποτελεσματικότητα της ενίσχυσης, του Οργανισμού για την Οικονομική Συνεργασία και Ανάπτυξη (ΟΟΣΑ), που εγκρίθηκε κατά το Φόρουμ Υψηλού Επιπέδου στο Παρίσι στις 2 Μαρτίου 2005.

               (13)

               Θα πρέπει να υπομνησθούν οι στόχοι για την Επίσημη Αναπτυξιακή Βοήθεια (ΕΑΒ) που περιλαμβάνονται στα προαναφερθέντα συμπεράσματα. Κατά την αναφορά των δαπανών στο πλαίσιο του ΕΤΑ προς τα κράτη μέλη και την Επιτροπή Βοήθειας για την Ανάπτυξη (ΕΒΑ) του ΟΟΣΑ η Επιτροπή θα πρέπει να διακρίνει μεταξύ δραστηριοτήτων ΕΑΒ και δραστηριοτήτων εκτός ΕΑΒ.

               (14)

               Στις 22 Δεκεμβρίου 2005 το Συμβούλιο και οι αντιπρόσωποι των κυβερνήσεων των κρατών μελών, συνελθόντες στο πλαίσιο του Συμβουλίου, το Ευρωπαϊκό Κοινοβούλιο και η Επιτροπή ενέκριναν κοινή δήλωση σχετικά με την αναπτυξιακή πολιτική της Ευρωπαϊκής Ένωσης: η Ευρωπαϊκή Συναίνεση (5).

               (15)

               Το ΕΤΑ θα πρέπει να εξακολουθήσει να δίδει προτεραιότητα στη στήριξη προς τις λιγότερο ανεπτυγμένες χώρες και τις λοιπές χώρες χαμηλού εισοδήματος.

               (16)

               Στις 11 Απριλίου 2006 το Συμβούλιο ενέκρινε κατ’ αρχήν να διατεθεί στον Μηχανισμό για τη Χρηματοδότηση της Ειρήνευσης στην Αφρική, από τους πόρους για τη συνεργασία μεταξύ των χωρών ΑΚΕ, ποσό έως 300 εκατομμύρια ευρώ για την αρχική περίοδο 2008-2010. Κατά το τρίτο έτος θα διεξαχθεί διεξοδική αξιολόγηση αναθεωρώντας τις λεπτομέρειες καθώς και τις δυνατότητες των μελλοντικών εναλλακτικών δυνατοτήτων χρηματοδότησης, συμπεριλαμβανομένης και της χρηματοδότησης ΚΕΠΠΑ,

         ΣΥΜΦΩΝΗΣΑΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:
   ΚΕΦΑΛΑΙΟ Ι
   ΧΡΗΜΑΤΟΔΟΤΙΚΟΙ ΠΟΡΟΙ
   Άρθρο 1
   Πόροι του δέκατου ΕΤΑ
   1.   Τα κράτη μέλη ιδρύουν με την παρούσα δέκατο Ευρωπαϊκό Ταμείο Ανάπτυξης, στο εξής «το δέκατο ΕΤΑ».
   2.   Το δέκατο ΕΤΑ περιλαμβάνει:

               α)

               Το ποσό των 22 682 εκατομμυρίων ευρώ που συνεισφέρουν τα κράτη μέλη ως εξής:

                           Κράτος μέλος

                           Κλίμακα συνεισφοράς

                           Συνεισφορά σε ευρώ

                           Βέλγιο

                           3,53

                           800 674 600

                           Βουλγαρία (6)

                           0,14

                           31 754 800

                           Τσεχική Δημοκρατία

                           0,51

                           115 678 200

                           Δανία

                           2,00

                           453 640 000

                           Γερμανία

                           20,50

                           4 649 810 000

                           Εσθονία

                           0,05

                           11 341 000

                           Ελλάδα

                           1,47

                           333 425 400

                           Ισπανία

                           7,85

                           1 780 537 000

                           Γαλλία

                           19,55

                           4 434 331 000

                           Ιρλανδία

                           0,91

                           206 406 200

                           Ιταλία

                           12,86

                           2 916 905 200

                           Κύπρος

                           0,09

                           20 413 800

                           Λεττονία

                           0,07

                           15 877 400

                           Λιθουανία

                           0,12

                           27 218 400

                           Λουξεμβούργο

                           0,27

                           61 241 400

                           Ουγγαρία

                           0,55

                           124 751 000

                           Μάλτα

                           0,03

                           6 804 600

                           Κάτω Χώρες

                           4,85

                           1 100 077 000

                           Αυστρία

                           2,41

                           546 636 200

                           Πολωνία

                           1,30

                           294 866 000

                           Πορτογαλία

                           1,15

                           260 843 000

                           Ρουμανία (6)

                           0,37

                           83 923 400

                           Σλοβενία

                           0,18

                           40 827 600

                           Σλοβακία

                           0,21

                           47 632 200

                           Φινλανδία

                           1,47

                           333 425 400

                           Σουηδία

                           2,74

                           621 486 800

                           Ηνωμένο Βασίλειο

                           14,82

                           3 361 472 400

                           22 682 000 000

                     Το ποσό των 22 682 εκατομμυρίων ευρώ καθίσταται διαθέσιμο από την ημερομηνία έναρξης ισχύος του πολυετούς χρηματοδοτικού πλαισίου. Από το ποσό αυτό:

                           i)

                           21 996 εκατομμύρια ευρώ διατίθενται για τις χώρες ΑΚΕ,

                           ii)

                           286 εκατομμύρια ευρώ διατίθενται για τις ΥΧΕ,

                           iii)

                           430 εκατομμύρια ευρώ διατίθενται στην Επιτροπή για τις δαπάνες στήριξης, όπως προβλέπεται στο άρθρο 6, στο πλαίσιο του προγραμματισμού και της υλοποίησης του ΕΤΑ εκ μέρους της Επιτροπής.

               β)

               Οι πιστώσεις που προβλέπονται στο παράρτημα Ι της συμφωνίας εταιρικής σχέσης ΑΚΕ-ΕΚ και στο παράρτημα ΙΙ Α της απόφασης σύνδεσης και διατέθηκαν από το ένατο ΕΤΑ για τη χρηματοδότηση του επενδυτικού μέσου που προβλέπεται στο παράρτημα ΙΙ Γ της αποφάσεως εταιρικής σχέσης (στο εξής: «επενδυτικό μέσο»), δεν επηρεάζονται από την απόφαση 2005/446/ΕΚ που προβλέπει την προθεσμία πέραν της οποίας δεν μπορούν πλέον να δεσμευθούν οι πιστώσεις του ένατου ΕΤΑ. Οι πιστώσεις αυτές μεταφέρονται στο δέκατο ΕΤΑ και η διαχείρισή τους γίνεται σύμφωνα με τους κανόνες διαχείρισης του δέκατου ΕΤΑ, από την ημέρα που θα αρχίσει να ισχύει το πολυετές χρηματοδοτικό πλαίσιο για την περίοδο 2008-2013 βάσει της συμφωνίας εταιρικής σχέσης ΑΚΕ-ΕΚ και την ημερομηνία έναρξης ισχύος των αποφάσεων του Συμβουλίου όσον αφορά τη χρηματοδοτική ενίσχυση στις ΥΧΕ για την περίοδο 2008-2013.

         3.   Μετά τις 31 Δεκεμβρίου 2007 ή μετά την ημερομηνία έναρξης ισχύος του πολυετούς χρηματοδοτικού πλαισίου για την περίοδο 2008-2013, εάν η ημερομηνία αυτή είναι μεταγενέστερη, τα υπόλοιπα από το ένατο ΕΤΑ ή από προηγούμενα ΕΤΑ δεν θα δεσμευθούν πλέον, με εξαίρεση τα υπόλοιπα και τις αποδεσμευόμενες μετά την εν λόγω ημερομηνία έναρξης ισχύος πιστώσεις που προκύπτουν από το σύστημα το οποίο εγγυάται τη σταθερότητα των εσόδων από τις εξαγωγές πρωτογενών γεωργικών προϊόντων (STABEX) βάσει των προγενέστερων του ένατου ΕΤΑ και των πιστώσεων που προβλέπονται στην παράγραφο 2 στοιχείο β). Οι πιστώσεις που πιθανώς δεσμεύονται μετά τις 31 Δεκεμβρίου 2007 έως την έναρξη ισχύος της παρούσας συμφωνίας, όπως αναφέρεται ανωτέρω, θα χρησιμοποιούνται αποκλειστικά προς εξασφάλιση της ικανότητας εργασίας της διοίκησης της ΕΕ και προς κάλυψη των συνεχιζόμενων δαπανών για τη συντήρηση των εκτελούμενων έργων έως ότου τεθεί σε ισχύ το δέκατο ΕΤΑ.
   4.   Οι πιστώσεις που αποδεσμεύονται για έργα στο πλαίσιο του ένατου ΕΤΑ ή προγενέστερων ΕΤΑ μετά την 31η Δεκεμβρίου 2007, δεν δεσμεύονται πλέον, εκτός εάν αποφασίσει άλλως το Συμβούλιο με ομοφωνία, βάσει προτάσεως της Επιτροπής, με εξαίρεση τις αποδεσμευόμενες μετά την εν λόγω ημερομηνία έναρξης ισχύος πιστώσεις που προκύπτουν από το σύστημα το οποίο εγγυάται τη σταθερότητα των εσόδων από τις εξαγωγές πρωτογενών γεωργικών προϊόντων (STABEX) βάσει των ΕΤΑ πριν από το ένατο ΕΤΑ και των πιστώσεων που προβλέπονται στο άρθρο 2 στοιχείο α) σημείο i) και το άρθρο 3 παράγραφος 1 και των πιστώσεων που προβλέπονται στην παράγραφο 2 στοιχείο β) σημείο 1.
   5.   Το συνολικό ποσό των πόρων του δέκατου ΕΤΑ καλύπτει την περίοδο από την 1η Ιανουαρίου 2008 έως τις 31 Δεκεμβρίου 2013. Οι πιστώσεις του δέκατου ΕΤΑ δεν δεσμεύονται πλέον μετά την 31η Δεκεμβρίου 2013, εκτός εάν το Συμβούλιο αποφασίσει άλλως με ομοφωνία έπειτα από πρόταση της Επιτροπής.
   6.   Τα έσοδα από τόκους που προέκυψαν από πράξεις που χρηματοδοτήθηκαν από δεσμεύσεις που είχαν γίνει στο πλαίσιο προηγούμενων ΕΤΑ και από κεφάλαια του δέκατου ΕΤΑ τα οποία διαχειρίζεται η Επιτροπή και τα οποία κατατίθενται στους εξουσιοδοτημένους ευρωπαϊκούς οργανισμούς πληρωμών που προβλέπονται από το άρθρο 37 παράγραφος 1 του παραρτήματος IV της συμφωνίας εταιρικής σχέσης ΑΚΕ-ΕΚ κατατίθενται σε έναν ή περισσότερους τραπεζικούς λογαριασμούς που έχουν ανοιχθεί στο όνομα της Επιτροπής και χρησιμοποιούνται σύμφωνα με τους όρους του άρθρου 6. Η χρήση των εσόδων που προέρχονται από τόκους των πόρων του δέκατου ΕΤΑ που διαχειρίζεται η ΕΤΕπ, θα καθορισθεί στο πλαίσιο του δημοσιονομικού κανονισμού του άρθρου 10 παράγραφος 2.
   7.   Στην περίπτωση προσχώρησης νέων κρατών στην ΕΕ, η κατανομή των συνεισφορών που προβλέπονται στην παράγραφο 2 στοιχείο α), τροποποιείται με ομόφωνη απόφαση του Συμβουλίου βάσει προτάσεως της Επιτροπής.
   8.   Οι χρηματοδοτικοί πόροι μπορούν να αναπροσαρμόζονται με ομόφωνη απόφαση του Συμβουλίου, σύμφωνα με το άρθρο 62 παράγραφος 2 της συμφωνίας εταιρικής σχέσης ΑΚΕ-ΕΚ.
   9.   Οποιοδήποτε κράτος μέλος μπορεί, με την επιφύλαξη των κανόνων και διαδικασιών για τη λήψη αποφάσεων που ορίζονται στο άρθρο 8, να παράσχει στην Επιτροπή ή στην ΕΤΕπ εθελοντικές συνεισφορές για την υποστήριξη των στόχων της συμφωνίας εταιρικής σχέσης ΑΚΕ-ΕΚ. Τα κράτη μέλη μπορούν επίσης να συγχρηματοδοτούν έργα ή προγράμματα, π.χ. στο πλαίσιο ειδικών πρωτοβουλιών τις οποίες θα διαχειρίζεται η Επιτροπή ή η ΕΤΕπ. Υπάρχει εγγύηση της «ιδίας ευθύνης» των ΑΚΕ για τις πρωτοβουλίες αυτές σε εθνικό επίπεδο.
   Ο εκτελεστικός και ο δημοσιονομικός κανονισμός του άρθρου 10 περιλαμβάνουν τις αναγκαίες διατάξεις για τη συγχρηματοδότηση καθώς και για τις δραστηριότητες συγχρηματοδότησης που εφαρμόζουν τα κράτη μέλη. Τα κράτη μέλη ενημερώνουν το Συμβούλιο πριν από τις εθελοντικές συνεισφορές τους.
   10.   Το Συμβούλιο από κοινού με τα κράτη ΑΚΕ προβαίνει σε αναθεώρηση, σύμφωνα με την παράγραφο 7 του χρηματοδοτικού πρωτοκόλλου της συμφωνίας ΑΚΕ-ΕΚ, εκτιμώντας τον βαθμό υλοποίησης των δεσμεύσεων και των εκταμιεύσεων καθώς και των συνεπειών και του αντικτύπου της παρασχεθείσας ενίσχυσης. Η επανεξέταση αναλαμβάνεται βάσει προτάσεως που θα καταρτίσει η Επιτροπή το 2010. Η εν λόγω επανεξέταση επιδόσεων συμβάλλει σε απόφαση σχετικά με το ύψος της χρηματοδοτικής συνεργασίας μετά το 2013.
   Άρθρο 2
   Πόροι που διατίθενται για τα κράτη ΑΚΕ
   Το ποσό των 21 996 εκατομμυρίων ευρώ που προβλέπεται στο άρθρο 1 παράγραφος 2 στοιχείο α) σημείο i), κατανέμεται μεταξύ των μέσων συνεργασίας ως εξής:

               α)

               17 766 εκατομμύρια ευρώ για τη χρηματοδότηση ενδεικτικών προγραμμάτων σε εθνικό και περιφερειακό επίπεδο. Το ποσό αυτό θα χρησιμοποιηθεί για να χρηματοδοτηθούν:

                           i)

                           τα εθνικά ενδεικτικά προγράμματα των κρατών ΑΚΕ σύμφωνα με τα άρθρα 1 έως 5 του παραρτήματος IV της συμφωνίας εταιρικής σχέσης ΑΚΕ-ΕΚ,

                           ii)

                           τα περιφερειακά ενδεικτικά προγράμματα για την ενίσχυση της περιφερειακής και διαπεριφερειακής συνεργασίας και ενοποίησης των κρατών ΑΚΕ σύμφωνα με τα άρθρα 6 έως 11, 13 παράγραφος 1, και το άρθρο 14 του παραρτήματος IV της συμφωνίας εταιρικής σχέσης ΑΚΕ-ΕΚ·

               β)

               2 700 εκατομμύρια ευρώ για τη χρηματοδότηση της συνεργασίας μεταξύ κρατών ΑΚΕ και της διαπεριφερειακής συνεργασίας, σύμφωνα με το άρθρο 12, το άρθρο 13 παράγραφος 2 και το άρθρο 14 του παραρτήματος IV της συμφωνίας εταιρικής σχέσης ΑΚΕ-ΕΚ, που αφορά τις διαδικασίες υλοποίησης και διαχείρισης. Αυτό το συνολικό ποσό περιλαμβάνει τη διαρθρωτική στήριξη των κοινών οργάνων: του Κέντρου για την Ανάπτυξη των Επιχειρήσεων (ΚΑΕ) και του Κέντρου Ανάπτυξης της Γεωργίας (ΚΑΓ), που προβλέπονται στο παράρτημα III της συμφωνίας εταιρικής σχέσης ΑΚΕ-ΕΚ και υπόκεινται σε εποπτεία σύμφωνα με τους κανόνες και τις διαδικασίες που ορίζονται σε αυτό, και της Κοινής Κοινοβουλευτικής Συνέλευσης του άρθρου 17 της εν λόγω συμφωνίας. Το ποσό αυτό καλύπτει επίσης την ενίσχυση των επιχειρησιακών δαπανών της γραμματείας ΑΚΕ που ορίζεται στα σημεία 1 και 2 του πρωτοκόλλου 1 το οποίο προσαρτάται στη συμφωνία εταιρικής σχέσης ΑΚΕ-ΕΚ·

               γ)

               Μέρος των πόρων που προβλέπουν τα στοιχεία α) και β) ανωτέρω μπορούν να χρησιμοποιηθούν για την αντιμετώπιση εξωτερικών πιέσεων και απρόβλεπτων αναγκών, όπως είναι η συμπληρωματική βραχυπρόθεσμη ανθρωπιστική βοήθεια και η βοήθεια έκτακτης ανάγκης, όταν η βοήθεια αυτή δεν μπορεί να χρηματοδοτηθεί από τον προϋπολογισμό της Κοινότητας, για να αμβλυνθούν οι αρνητικές συνέπειες βραχυπρόθεσμων διακυμάνσεων των εσόδων από τις εξαγωγές·

               δ)

               Το ποσό των 1 500 εκατομμυρίων ευρώ υπό τη μορφή διάθεσης στην ΕΤΕπ για τη χρηματοδότηση του επενδυτικού μέσου σύμφωνα με το παράρτημα ΙΙ («Όροι και προϋποθέσεις χρηματοδότησης») της συμφωνίας εταιρικής σχέσης ΑΚΕ-ΕΚ. Το ποσό αυτό περιλαμβάνει πρόσθεση συνεισφορά 1 100 εκατομμυρίων ευρώ στους πόρους του επενδυτικού μέσου, η οποία χρησιμοποιείται ως ταμείο ανανεούμενων πιστώσεων για δάνεια εκκίνησης, και 400 εκατομμυρίων ευρώ με τη μορφή επιχορηγήσεων για τη χρηματοδότηση των επιδοτήσεων επιτοκίου που προβλέπουν τα άρθρα 2 και 4 του παραρτήματος II της συμφωνίας εταιρικής σχέσης ΑΚΕ-ΕΚ κατά την περίοδο ισχύος του δέκατου ΕΤΑ.

         Άρθρο 3
   Πόροι που διατίθενται για τις ΥΧΕ
   1.   Το ποσό των 286 εκατομμυρίων ευρώ που προβλέπεται στο άρθρο 1 παράγραφος 2 στοιχείο α) σημείο ii), διατίθεται σύμφωνα με την απόφαση που θα λάβει το Συμβούλιο πριν από τις 31 Δεκεμβρίου 2007 για την τροποποίηση της απόφασης σύνδεσης σύμφωνα με το άρθρο 187 της συνθήκης, εκ των οποίων 256 εκατομμύρια ευρώ για τη χρηματοδότηση εθνικών και περιφερειακών ενδεικτικών προγραμμάτων και 30 εκατομμύρια ευρώ υπό τη μορφή διάθεσης στην ΕΤΕπ για τη χρηματοδότηση του επενδυτικού μέσου σύμφωνα με την απόφαση σύνδεσης.
   2.   Σε περίπτωση που μια ΥΧΕ ανεξαρτητοποιείται και προσχωρεί στη συμφωνία ΑΚΕ-ΕΚ, το ποσό που προβλέπεται στην παράγραφο 1 μειώνεται και τα ποσά που προβλέπονται στο άρθρο 2 στοιχείο α), αυξάνονται αναλόγως με ομόφωνη απόφαση του Συμβουλίου έπειτα από πρόταση της Επιτροπής.
   Άρθρο 4
   Δάνεια από τους ιδίους πόρους της ΕΤΕπ
   1.   Στο ποσό που διατέθηκε για το επενδυτικό μέσο βάσει του ένατου ΕΤΑ σύμφωνα με το άρθρο 1 παράγραφος 2 στοιχείο β) και στο ποσό που προβλέπεται στο άρθρο 2 στοιχείο β) προστίθεται ένα ενδεικτικό ποσό ύψους 2 030 εκατομμυρίων ευρώ υπό τη μορφή δανείων τα οποία χορηγεί η ΕΤΕπ από τους ιδίους πόρους της. Οι πόροι αυτοί χορηγούνται κατά ποσό έως 2 000 εκατομμυρίων ευρώ για τους σκοπούς που προβλέπονται στο παράρτημα ΙΙ της συμφωνίας εταιρικής σχέσης ΑΚΕ-ΕΚ και κατά ποσό έως 30 εκατομμυρίων ευρώ για τους σκοπούς που παρατίθενται στην απόφαση σύνδεσης, σύμφωνα με τους όρους που προβλέπει το καταστατικό της και με τις ισχύουσες διατάξεις σχετικά με τους όρους και τις προϋποθέσεις για τη χρηματοδότηση επενδύσεων που προβλέπονται στο προαναφερόμενο παράρτημα ΙΙ της συμφωνίας εταιρικής σχέσης ΑΚΕ-ΕΚ και στην απόφαση σύνδεσης.
   2.   Τα κράτη μέλη αναλαμβάνουν την υποχρέωση να ενεργήσουν ως εγγυητές της ΕΤΕπ, παραιτούμενα του δικαιώματος διαφωνίας και ανάλογα με τη συνεισφορά τους στο κεφάλαιό της, για όλες τις οικονομικές υποχρεώσεις των οφειλετών της οι οποίες απορρέουν από τις συμβάσεις που έχει συνάψει η ΕΤΕπ για δάνεια από τους ιδίους πόρους της, σύμφωνα με το άρθρο 1 του παραρτήματος ΙΙ της συμφωνίας εταιρικής σχέσης ΑΚΕ-ΕΚ και τις αντίστοιχες διατάξεις της απόφασης σύνδεσης.
   3.   Η εγγύηση που προβλέπει η παράγραφος 2 περιορίζεται στο 75 % του συνολικού ποσού των πιστώσεων που χορηγεί η ΕΤΕπ για το σύνολο των δανειακών συμβάσεων, αλλά καλύπτει όλους τους κινδύνους.
   4.   Οι υποχρεώσεις της παραγράφου 2 αποτελούν αντικείμενο εγγυητικών συμβάσεων μεταξύ κάθε κράτους μέλους και της ΕΤΕπ.
   Άρθρο 5
   Πράξεις που διαχειρίζεται η ΕΤΕπ
   1.   Οι πληρωμές που πραγματοποιούνται προς την ΕΤΕπ στο πλαίσιο των ειδικών δανείων που χορηγούνται στα κράτη ΑΚΕ, τις ΥΧΕ και στα Γαλλικά Υπερπόντια Διαμερίσματα καθώς και το προϊόν και τα έσοδα από πράξεις επιχειρηματικών κεφαλαίων στο πλαίσιο των ΕΤΑ πριν από το ένατο ΕΤΑ περιέρχονται στα κράτη μέλη κατ’ αναλογία των συνεισφορών τους στο ΕΤΑ από το οποίο προέρχονται τα ποσά αυτά, εκτός εάν το Συμβούλιο αποφασίσει ομόφωνα έπειτα από πρόταση της Επιτροπής να τα αποθεματοποιήσει ή να τα διαθέσει για άλλους σκοπούς.
   2.   Οι τυχόν προμήθειες οι οποίες οφείλονται στη ΕΤΕπ για τη διαχείριση των δανείων και των πράξεων που προβλέπονται στην παράγραφο 1 αφαιρούνται εκ των προτέρων από τα ποσά που πρόκειται να πιστωθούν στα κράτη μέλη.
   3.   Τα έσοδα που εισπράττει η ΕΤΕπ από πράξεις στο πλαίσιο του επενδυτικού μέσου βάσει του ένατου και του δέκατου ΕΤΑ χρησιμοποιούνται για περαιτέρω πράξεις στο πλαίσιο της εν λόγω διευκόλυνσης σύμφωνα με το άρθρο 3 του παραρτήματος ΙΙ της συμφωνίας εταιρικής σχέσης ΑΚΕ-ΕΚ, αφού αφαιρεθούν οι έκτακτες δαπάνες και επιβαρύνσεις που προκύπτουν σε σχέση με το επενδυτικό μέσο.
   4.   Η ΕΤΕπ αμείβεται βάσει μεθόδου πλήρους κάλυψης των δαπανών για τη διαχείριση των πράξεων στο πλαίσιο του επενδυτικού μέσου που προβλέπεται στην παράγραφο 3, σύμφωνα με το άρθρο 3 παράγραφος 1 στοιχείο α) του παραρτήματος ΙΙ της συμφωνίας εταιρικής σχέσης ΑΚΕ-ΕΚ.
   Άρθρο 6
   Πόροι που προορίζονται για τις σχετικές με το ΕΤΑ δαπάνες στήριξης
   1.   Οι πόροι του ΕΤΑ καλύπτουν το κόστος για μέτρα στήριξης. Οι πόροι που προβλέπονται στο άρθρο 1 παράγραφος 2 στοιχείο α) σημείο iii) και στο άρθρο 1 παράγραφος 5, καλύπτουν το κόστος που έχει σχέση με τον προγραμματισμό και τη διαχείριση του ΕΤΑ, το οποίο δεν καλύπτεται κατ' ανάγκη από τα έγγραφα στρατηγικής και από τα πολυετή ενδεικτικά προγράμματα που προβλέπει ο εκτελεστικός κανονισμός του άρθρου 10 παράγραφος 1.
   2.   Οι πόροι για τα μέτρα στήριξης μπορούν να καλύπτουν δαπάνες οι οποίες έχουν σχέση με:

               α)

               την προετοιμασία, την παρακολούθηση, την εποπτεία, τη λογιστική καταχώριση, τον έλεγχο και την αξιολόγηση, ενέργειες οι οποίες είναι άμεσα αναγκαίες για τον προγραμματισμό και τη χρησιμοποίηση των πόρων του ΕΤΑ που διαχειρίζεται η Επιτροπή·

               β)

               την επίτευξη αυτών των στόχων, για παράδειγμα με την έρευνα σε θέματα αναπτυξιακής πολιτικής, τις μελέτες, τις συναντήσεις, τις ενημερωτικές ενέργειες, τις δράσεις ευαισθητοποίησης, την κατάρτιση και τις δημοσιεύσεις και

               γ)

               τα δίκτυα ηλεκτρονικών υπολογιστών για την ανταλλαγή πληροφοριών και οποιαδήποτε άλλη δαπάνη διοικητικής ή τεχνικής βοήθειας στην οποία ενδέχεται να υποβληθεί η Επιτροπή για τη διαχείριση του ΕΤΑ.

         Καλύπτουν επίσης τις δαπάνες τόσο στην κεντρική υπηρεσία της Επιτροπής όσο και στις αντιπροσωπίες σχετικά με τη διοικητική στήριξη η οποία είναι αναγκαία για τη διαχείριση των πράξεων που χρηματοδοτούνται βάσει της συμφωνίας εταιρικής σχέσης ΑΚΕ-ΕΚ και της απόφασης σύνδεσης.
   Δεν διατίθενται για τα βασικά καθήκοντα της ευρωπαϊκής δημόσιας υπηρεσίας, δηλαδή το μόνιμο προσωπικό της Επιτροπής.
   ΚΕΦΑΛΑΙΟ II
   ΕΦΑΡΜΟΓΗ ΚΑΙ ΤΕΛΙΚΕΣ ΔΙΑΤΑΞΕΙΣ
   Άρθρο 7
   Συνεισφορές στο δέκατο ΕΤΑ
   1.   Κάθε χρόνο, η Επιτροπή, λαμβάνοντας υπόψη της τις προβλέψεις της ΕΤΕπ σχετικά με τη διαχείριση και τη λειτουργία του επενδυτικού μέσου, συντάσσει και κοινοποιεί στο Συμβούλιο έως τις 15 Οκτωβρίου κατάσταση με τις αναλήψεις υποχρεώσεων, πληρωμών και το ετήσιο ποσό των προσκλήσεων για συνεισφορές σε σχέση με το τρέχον και τα δύο επόμενα οικονομικά έτη. Το ύψος των ποσών αυτών καθορίζεται με βάση τη δυνατότητα διάθεσης των προτεινόμενων πόρων.
   2.   Το Συμβούλιο αποφασίζει, βάσει προτάσεως της Επιτροπής, προσδιορίζοντας το ποσοστό που θα καταβάλει η Επιτροπή και το ποσοστό που θα καταβάλει η ΕΤΕπ με την ειδική πλειοψηφία που προβλέπει το άρθρο 8, σχετικά με το ανώτατο όριο του ετήσιου ποσού των συνεισφορών για το δεύτερο έτος σύμφωνα με την πρόταση της Επιτροπής (n+2) και, εντός του ανώτατου ορίου που αποφασίσθηκε το προηγούμενο έτος, σχετικά με το ετήσιο ποσό που προβλέπουν οι προσκλήσεις καταβολής συνεισφορών για το πρώτο έτος που ακολουθεί την πρόταση της Επιτροπής (n+1).
   3.   Εάν οι συνεισφορές που αποφασίζονται σύμφωνα με την παράγραφο 2 αποκλίνουν από τις πραγματικές ανάγκες του ΕΤΑ κατά τη διάρκεια του συγκεκριμένου οικονομικού έτους, η Επιτροπή υποβάλλει προτάσεις τροποποίησης των ποσών της συνεισφοράς εντός του ανώτατου ορίου της παραγράφου 2 στο Συμβούλιο, το οποίο αποφασίζει σχετικά με ειδική πλειοψηφία, όπως προβλέπεται στο άρθρο 8.
   4.   Οι προσκλήσεις καταβολής προσφορών δεν είναι δυνατόν να υπερβαίνουν το ανώτατο όριο της παραγράφου 2 ούτε μπορεί να αυξηθεί το ανώτατο όριο, εκτός εάν αποφασίσει άλλως το Συμβούλιο με ειδική πλειοψηφία, όπως ορίζεται στο άρθρο 8, σε περίπτωση ειδικών αναγκών που απορρέουν από έκτακτες και απρόβλεπτες περιστάσεις, π.χ. καταστάσεις έπειτα από κρίσεις. Στην περίπτωση αυτή η Επιτροπή και το Συμβούλιο φροντίζουν ώστε οι συνεισφορές να αντιστοιχούν στις προβλεπόμενες πληρωμές.
   5.   Κάθε χρόνο, η Επιτροπή, λαμβάνοντας υπόψη της τις προβλέψεις της Τράπεζας κοινοποιεί στο Συμβούλιο έως τις 15 Οκτωβρίου τις προβλέψεις της για τις αναλήψεις υποχρεώσεων, τις εκταμιεύσεις και τις συνεισφορές για καθένα από τα τρία έτη που έπονται εκείνων που ορίζονται στην παράγραφο 1.
   6.   Όσον αφορά τις πιστώσεις που μεταφέρονται στο δέκατο ΕΤΑ από προηγούμενα ΕΤΑ σύμφωνα με το άρθρο 1 παράγραφος 2 στοιχείο β) και το άρθρο 1 παράγραφος 3, οι συνεισφορές κάθε κράτους μέλους υπολογίζονται κατ’ αναλογία της συνεισφοράς κάθε κράτους μέλους στο εκάστοτε ΕΤΑ.
   Όσον αφορά τις πιστώσεις του ένατου και των προηγούμενων ΕΤΑ που δεν μεταφέρονται στο δέκατο ΕΤΑ, ο αντίκτυπος της συνεισφοράς κάθε κράτους μέλους υπολογίζεται κατ’ αναλογία της συνεισφοράς κάθε κράτους μέλους στο ένατο ΕΤΑ.
   7.   Οι λεπτομερείς κανόνες όσον αφορά την καταβολή συνεισφορών εκ μέρους των κρατών μελών καταρτίζονται στον δημοσιονομικό κανονισμό που μνημονεύεται στο άρθρο 10 παράγραφος 2.
   Άρθρο 8
   Επιτροπή του Ευρωπαϊκού Ταμείου Ανάπτυξης
   1.   Στο πλαίσιο της Επιτροπής συγκροτείται επιτροπή (στο εξής «επιτροπή ΕΤΑ») η οποία απαρτίζεται από αντιπροσώπους των κυβερνήσεων των κρατών μελών για τους πόρους του δέκατου ΕΤΑ τους οποίους διαχειρίζεται η Επιτροπή. Η επιτροπή ΕΤΑ προεδρεύεται από αντιπρόσωπο της Επιτροπής η οποία εξασφαλίζει και τη γραμματεία. Στις εργασίες της επιτροπής ΕΤΑ συμμετέχει και αντιπρόσωπος της ΕΤΕπ.
   2.   Στο πλαίσιο της επιτροπής ΕΤΑ, οι ψήφοι των κρατών μελών σταθμίζονται ως εξής:

               Κράτος Μέλος

               Ψήφοι ΕΕ-27

               Βέλγιο

               35

               Βουλγαρία (7)

               [1]

               Τσεχική Δημοκρατία

               5

               Δανία

               20

               Γερμανία

               205

               Εσθονία

               1

               Ελλάδα

               15

               Ισπανία

               79

               Γαλλία

               196

               Ιρλανδία

               9

               Ιταλία

               129

               Κύπρος

               1

               Λεττονία

               1

               Λιθουανία

               1

               Λουξεμβούργο

               3

               Ουγγαρία

               6

               Μάλτα

               1

               Κάτω Χώρες

               49

               Αυστρία

               24

               Πολωνία

               13

               Πορτογαλία

               12

               Ρουμανία (7)

               [4]

               Σλοβενία

               2

               Σλοβακία

               2

               Φινλανδία

               15

               Σουηδία

               27

               Ηνωμένο Βασίλειο

               148

               Σύνολο των 25 κρατών της ΕΕ

               999

               Σύνολο των 27 κρατών της ΕΕ (7)

               [1 004]

         3.   Η επιτροπή ΕΤΑ αποφασίζει με ειδική πλειοψηφία 720 ψήφων εκ των 999, που αντιστοιχούν στην ευνοϊκή ψήφο τουλάχιστον 13 κρατών μελών. Η μειοψηφία αρνησικυρίας διαμορφώνεται με 280 ψήφους.
   4.   Σε περίπτωση που ένα νέο κράτος προσχωρήσει στην ΕΕ, η στάθμιση που προβλέπεται στην παράγραφο 2 και η ειδική πλειοψηφία που προβλέπεται στην παράγραφο 3 τροποποιούνται με ομόφωνη απόφαση του Συμβουλίου.
   5.   Το Συμβούλιο θεσπίζει με ομοφωνία τον εσωτερικό κανονισμό της επιτροπής ΕΤΑ.
   Άρθρο 9
   Επιτροπή του επενδυτικού μέσου
   1.   Συγκροτείται υπό την αιγίδα της ΕΤΕπ επιτροπή (στο εξής «επιτροπή επενδυτικού μέσου») η οποία απαρτίζεται από αντιπροσώπους των κυβερνήσεων των κρατών μελών και από αντιπρόσωπο της Επιτροπής. Η ΕΤΕπ εξασφαλίζει τη γραμματεία και τις υπηρεσίες στήριξης της Επιτροπής επενδυτικού μέσου. Ο πρόεδρος της επιτροπής επενδυτικού μέσου εκλέγεται από τα μέλη της και μεταξύ αυτών.
   2.   Το Συμβούλιο θεσπίζει με ομοφωνία τον εσωτερικό κανονισμό της Επιτροπής επενδυτικού μέσου.
   3.   Η Επιτροπή επενδυτικού μέσου αποφασίζει με ειδική πλειοψηφία. Η στάθμιση των ψήφων γίνεται κατά τα οριζόμενα στο άρθρο 8, παράγραφοι 2 και 3.
   Άρθρο 10
   Εκτελεστικές διατάξεις
   1.   Υπό την επιφύλαξη του άρθρου 8 της παρούσας συμφωνίας και των δικαιωμάτων ψήφου των κρατών μελών που ορίζει το άρθρο αυτό, όλες οι σχετικές διατάξεις από τα άρθρα 14 έως 30 της εσωτερικής συμφωνίας για το ένατο ΕΤΑ παραμένουν σε ισχύ εν αναμονή της απόφασης του Συμβουλίου για τον εκτελεστικό κανονισμό του δέκατου ΕΤΑ. Ο εν λόγω εκτελεστικός κανονισμός εγκρίνεται ομόφωνα βάσει προτάσεως της Επιτροπής και κατόπιν διαβουλεύσεων με την ΕΤΕπ.
   Ο εκτελεστικός κανονισμός περιλαμβάνει τις ενδεδειγμένες τροποποιήσεις και βελτιώσεις των υφιστάμενων διαδικασιών προγραμματισμού και λήψης αποφάσεων, εναρμονίζει δε τις διαδικασίες της Κοινότητας και του ΕΤΑ στο μεγαλύτερο δυνατό βαθμό, μεταξύ άλλων όσον αφορά τις πτυχές της συγχρηματοδότησης. Επιπλέον θεσπίζει ειδικές διαδικασίες διαχείρισης του μηχανισμού για τη χρηματοδότηση της ειρήνευσης. Υπενθυμίζοντας ότι η χρηματοδοτική και τεχνική συνεισφορά για την εφαρμογή του άρθρου 11 παράγραφος 6, του άρθρου 11α και του άρθρου 11β της συμφωνίας εταιρικής σχέσης ΑΚΕ-ΕΚ θα χρηματοδοτηθεί από συγκεκριμένα μέσα πλην εκείνων που προορίζονται για τη χρηματοδότηση της συνεργασίας ΑΚΕ-ΕΚ. Οι δραστηριότητες που αναπτύσσονται δυνάμει των διατάξεων αυτών πρέπει να εγκριθούν από διαδικασίες του προϋπολογισμού που θα έχουν οριστεί εκ των προτέρων.
   2.   Ο δημοσιονομικός κανονισμός εκδίδεται πριν αρχίσει να ισχύει η συμφωνία εταιρικής σχέσης ΑΚΕ-ΕΚ από το Συμβούλιο, το οποίο αποφασίζει με ειδική πλειοψηφία όπως προβλέπεται στο άρθρο 8, βάσει προτάσεως της Επιτροπής και αφού γνωμοδοτήσουν η ΕΤΕπ, για τις διατάξεις που την αφορούν, καθώς και το Ελεγκτικό Συνέδριο.
   3.   Η Επιτροπή θα παρουσιάσει τις προτάσεις της για τους κανονισμούς που μνημονεύονται στις παραγράφους 1 και 2, προβλέποντας, μεταξύ άλλων, τη δυνατότητα ανάθεσης των εκτελεστικών καθηκόντων σε τρίτους.
   Άρθρο 11
   Δημοσιονομική εκτέλεση, λογιστική, έλεγχος και απαλλαγή
   1.   Η Επιτροπή αναλαμβάνει τη δημοσιονομική εκτέλεση των κονδυλίων που διαχειρίζεται σύμφωνα με το άρθρο 1 παράγραφος 8 το άρθρο 2 στοιχεία α), β) και γ), το άρθρο 3 παράγραφος 1, και το άρθρο 6, καθώς και την εκτέλεση έργων και προγραμμάτων σύμφωνα με το δημοσιονομικό κανονισμό που προβλέπεται στο άρθρο 10 παράγραφος 2. Για την ανάκτηση των αχρεωστήτως καταβληθέντων ποσών οι αποφάσεις της Επιτροπής εκτελούνται σύμφωνα με το άρθρο 256 της συνθήκης ΕΚ.
   2.   Η ΕΤΕπ διαχειρίζεται το επενδυτικό μέσο και προβαίνει στις σχετικές ενέργειες εξ ονόματος της Κοινότητας σύμφωνα με τους κανόνες του δημοσιονομικού κανονισμού ο οποίος προβλέπεται στο άρθρο 9 παράγραφος 2. Στο πλαίσιο αυτό η ΕΤΕπ ενεργεί για λογαριασμό και με την ευθύνη της Κοινότητας. Όλα τα δικαιώματα που προκύπτουν από αυτές τις ενέργειες, ιδίως τα δικαιώματα του πιστωτή ή του κυρίου, ασκούνται από τα κράτη μέλη.
   3.   Η ΕΤΕπ αναλαμβάνει, σύμφωνα με το καταστατικό της και με τη βέλτιστη τραπεζική πρακτική, τη δημοσιονομική εκτέλεση των πράξεων οι οποίες χρηματοδοτούνται με δάνεια από τους δικούς της πόρους σε συνδυασμό ενδεχομένως με επιδοτήσεις επιτοκίων από τους πόρους του ΕΤΑ.
   4.   Η Επιτροπή καταρτίζει και εγκρίνει τους λογαριασμούς του ΕΤΑ για κάθε οικονομικό έτος και τους υποβάλλει στο Ευρωπαϊκό Κοινοβούλιο, το Συμβούλιο και το Ελεγκτικό Συνέδριο.
   5.   Η Επιτροπή κοινοποιεί τις πληροφορίες που προβλέπει το άρθρο 10 στο Ελεγκτικό Συνέδριο, ώστε να του δίνει τη δυνατότητα να πραγματοποιεί βάσει αποδεικτικών εγγράφων ελέγχους σχετικά με τη βοήθεια που χορηγείται από πόρους του ΕΤΑ.
   6.   Κάθε χρόνο η ΕΤΕπ υποβάλλει στην Επιτροπή και στο Συμβούλιο την ετήσια έκθεσή της σχετικά με την εκτέλεση των ενεργειών που χρηματοδοτούνται από τους πόρους του ΕΤΑ τους οποίους διαχειρίζεται.
   7.   Με την επιφύλαξη της παραγράφου 9 του παρόντος άρθρου, το Ελεγκτικό Συνέδριο ασκεί τις αρμοδιότητές του οι οποίες του έχουν ανατεθεί βάσει του άρθρου 248 της συνθήκης ΕΚ σε σχέση με τις ενέργειες που χρηματοδοτούνται από το ΕΤΑ. Οι όροι υπό τους οποίους ασκεί τις αρμοδιότητές του το Ελεγκτικό Συνέδριο περιλαμβάνονται στον χρηματοδοτικό κανονισμό του άρθρου 10 παράγραφος 2.
   8.   Το Ευρωπαϊκό Κοινοβούλιο, έπειτα από σύσταση του Συμβουλίου που αποφασίζει με ειδική πλειοψηφία όπως προβλέπεται στο άρθρο 8, απαλλάσσει την Επιτροπή για την οικονομική διαχείριση του ΕΤΑ με εξαίρεση τις πράξεις που διαχειρίζεται η ΕΤΕπ.
   9.   Οι ενέργειες που χρηματοδοτούνται από τους πόρους του ΕΤΑ τους οποίους διαχειρίζεται η ΕΤΕπ υπόκεινται στις διαδικασίες ελέγχου και απαλλαγής που προβλέπονται από το καταστατικό της ΕΤΕπ για το σύνολο των δραστηριοτήτων της.
   Άρθρο 12
   Ρήτρα αναθεώρησης
   Το άρθρο 1 παράγραφος 3 και τα άρθρα του κεφαλαίου ΙΙ, εξαιρουμένων των τροποποιήσεων του άρθρου 8, μπορούν να τροποποιηθούν από το Συμβούλιο με ομόφωνη απόφασή του έπειτα από πρόταση της Επιτροπής. Η ΕΤΕπ συμμετέχει στην εκπόνηση της πρότασης της Επιτροπής σχετικά με τα θέματα που αφορούν τις δραστηριότητές της καθώς και τις δραστηριότητες του επενδυτικού μέσου.
   Άρθρο 13
   Επικύρωση, έναρξη ισχύος και διάρκεια
   1.   Κάθε κράτος μέλος εγκρίνει την παρούσα συμφωνία σύμφωνα με τις οικείες συνταγματικές του διατάξεις. Η κυβέρνηση κάθε κράτους μέλους ενημερώνει τη Γενική Γραμματεία του Συμβουλίου της Ευρωπαϊκής Ένωσης μόλις ολοκληρωθούν οι διαδικασίες που απαιτούνται για την έναρξη ισχύος της παρούσας συμφωνίας.
   2.   Η παρούσα συμφωνία αρχίζει να ισχύει την πρώτη ημέρα του δεύτερου μήνα μετά την κοινοποίηση της έγκρισής της από το τελευταίο κράτος μέλος.
   3.   Η παρούσα συμφωνία έχει την ίδια χρονική διάρκεια με το πολυετές χρηματοδοτικό πλαίσιο του παραρτήματος Ιβ της συμφωνίας εταιρικής σχέσης ΑΚΕ-ΕΚ. Ωστόσο, με την επιφύλαξη του άρθρου 1 παράγραφος 4, η παρούσα συμφωνία παραμένει σε ισχύ επί όσο διάστημα χρειάζεται για την πλήρη εκτέλεση όλων των ενεργειών που χρηματοδοτούνται βάσει της συμφωνίας εταιρικής σχέσης ΑΚΕ-ΕΚ, της απόφασης σύνδεσης και του εν λόγω πολυετούς χρηματοδοτικού πλαισίου.
   Άρθρο 14
   Αυθεντικές γλώσσες
   Η παρούσα συμφωνία συντάσσεται σε ένα και μόνο αντίτυπο στην αγγλική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική και φινλανδική γλώσσα και καθένα από τα κείμενα αυτά είναι εξίσου αυθεντικό. Η συμφωνία κατατίθεται στα αρχεία της Γενικής Γραμματείας του Συμβουλίου της Ευρωπαϊκής Ένωσης, η οποία διαβιβάζει επικυρωμένο αντίγραφο στις κυβερνήσεις των κρατών που την υπογράφουν.

      Hecho en Bruselas, el diecisiete de julio de dos mil seis.
      V Bruselu dne sedmnáctého července dva tisíce šest.
      Udfærdiget i Bruxelles den syttende juli to tusind og seks.
      Geschehen zu Brüssel am siebzehnten Juli zweitausendsechs.
      Kahe tuhande kuuenda aasta juulikuu seitsmeteistkümnendal päeval Brüsselis.
      'Εγινε στις Βρυξέλλες, στις δέκα επτά Ιουλίου δύο χιλιάδες έξι.
      Done at Brussels on the seventeenth day of July in the year two thousand and six.
      Fait à Bruxelles, le dix-sept juillet deux mille six.
      Fatto a Bruxelles, addì diciassette luglio duemilasei.
      Briselē, divtūkstoš sestā gada septiņpadsmitajā jūlijā.
      Priimta du tūkstančiai šeštų metų liepos septynioliktą dieną Briuselyje.
      Kelt Brüsszelben, a kettőezer hatodik év július tizenhetedik napján.
      Magħmul fi Brussel, fis-sbatax jum ta' Lulju tas-sena elfejn u sitta.
      Gedaan te Brussel, de zeventiende juli tweeduizend zes.
      Sporządzono w Brukseli, dnia siedemnastego lipca roku dwa tysiące szóstego.
      Feito em Bruxelas, em dezassete de Julho de dois mil e seis.
      V Bruseli dňa sedemnásteho júla dvetisícšesť.
      V Bruslju, sedemnajstega julija leta dva tisoč šest.
      Tehty Brysselissä seitsemäntenätoista päivänä heinäkuuta vuonna kaksituhattakuusi.
      Som skedde i Bryssel den sjuttonde juli tjugohundrasex.

         Pour Sa Majesté le Roi des Belges
         Voor Zijne Majesteit de Koning der Belgen
         Für Seine Majestät den König der Belgier

         Za prezidenta České republiky

         For Hendes Majestæt Danmarks Dronning

         Für den Präsidenten der Bundesrepublik Deutschland

         Eesti Vabariigi Presidendi nimel

         Για τον Πρόεδρο της Ελληνικής Δημοκρατίας

         Por Su Majestad el Rey de España

         Pour le Président de la République française

         Thar ceann Uachtarán na hÉireann
         For the President of Ireland

         Per il Presidente della Repubblica italiana

         Για τον Πρόεδρο της Κυπριακής Δημοκρατίας

         Latvijas Republikas Valsts prezidentes vārdā

         Lietuvos Respublikos Prezidento vardu

         Pour Son Altesse Royale le Grand-Duc de Luxembourg

         A Magyar Köztársaság Elnöke részéről

         Għall-President ta' Malta

         Voor Hare Majesteit de Koningin der Nederlanden

         Für den Bundespräsidenten der Republik Österreich

         Za Prezydenta Rzeczypospolitej Polskiej

         Pelo Presidente da República Portuguesa

         Za predsednika Republike Slovenije

         Za prezidenta Slovenskej republiky

         Suomen Tasavallan Presidentin puolesta
         För Republiken Finlands President

         För Konungariket Sveriges regering

         For Her Majesty the Queen of the United Kingdom of Great Britain and Northern Ireland

      (1)  ΕΕ L 317 της 15.12.2000, σ. 3. Συμφωνία όπως τροποποιήθηκε με τη συμφωνία που υπογράφηκε στο Λουξεμβούργο στις 25 Ιουνίου 2005 (ΕΕ L 287 της 28.10.2005, σ. 4).

      (2)  ΕΕ L 314 της 30.11.2001, σ. 1.

      (3)  ΕΕ L 156 της 18.6.2005, σ. 19.

      (4)  ΕΕ L 317 της 15.12.2000, σ. 355.

      (5)  ΕΕ C 46 της 24.2.2006, σ. 1.

      (6)  Εκτιμώμενο ποσό.

      (7)  Εκτιμώμενοι ψήφοι.


Avis juridique important

|

31991D0373

91/373/ΕΟΚ: Απόφαση του Συμβουλίου της 8ης Ιουλίου 1991 για τη σύναψη, από την Ευρωπαϊκή Οικονομική Κοινότητα, συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Ένωσης Σοβιετικών Σοσιαλιστικών Δημοκρατιών σχετικά με την παροχή εγγύησης πιστώσεως για την εξασφάλιση της εξαγωγής γεωργικών προϊόντων και τροφίμων από την Κοινότητα προς τη Σοβιετική Ένωση

Επίσημη Εφημερίδα αριθ. L 202 της 25/07/1991 σ. 0039 - 0039

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 8ης Ιουλίου 1991  για τη σύναψη, από την Ευρωπαϊκή Οικονομική Κοινότητα, συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Ένωσης Σοβιετικών Σοσιαλιστικών Δημοκρατιών σχετικά  με την παροχή εγγύησης πιστώσεως για την εξασφάλιση της εξαγωγής γεωργικών προϊόντων και τροφίμων από την Κοινότητα προς τη Σοβιετική Ένωση  ( 91/373/ΕΟΚ )ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας :  ότι ο κανονισμός ( ΕΟΚ ) αριθ . 599/91 ( 1 ) εισηγείται την παροχή εγγύησης πιστώσεως ύψους 500 εκατομμυρίων Ecu για την εξασφάλιση της εξαγωγής γεωργικών προϊόντων και τροφίμων από την Κοινότητα προς τη Σοβιετική Ένωση -  ότι το άρθρο 2 του εν λόγω κανονισμού αναφέρεται σε μία συμφωνία που πρόκειται να συναφθεί μεταξύ της Κοινότητας και της κυβέρνησης της Σοβιετικής Ένωσης σχετικά με τους όρους υπό τους οποίους θα χορηγηθεί από την Κοινότητα η εγγύηση -  ότι αυτή η συμφωνία αποτέλεσε αντικείμενο διαπραγματεύσεων της Επιτροπής σε διαβούλευση με επιτροή αποτελούμενη από αντιπροσώπους των κρατών μελών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :  Άρθρο 1  Η συμφωνία υπό μορφή ανταλλαγής επιστολών, μεταξύ της Ευρωπαϊκής Οικονομικής Κοινότητας και της Ένωσης Σοβιετικών Σοσιαλιστικών Δημοκρατιών, σχετικά με την παροχή εγγύησης πιστώσεως για την εξασφάλιση της εξαγωγής γεωργικών προϊόντων και  τροφίμων από την Κοινότητα προς τη Σοβιετική Ένωση, εγκρίνεται εξ ονόματος της Ευρωπαϊκής Οικονομικής Κοινότητας .  Το κείμενο της συμφωνίας επισυνάπτεται στην παρούσα απόφαση .  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο το οποίο είναι αρμόδιο να υπογράψει τη συμφωνία δεσμεύοντας την Κοινότητα . Βρυξέλλες, 8 Ιουλίου 1991 . Για το Συμβούλιο  Ο Πρόεδρος  W . KOK   ( 1 ) ΕΕ αριθ. L 67 της 14 . 3 . 1991, σ . 21 .


Avis juridique important

|

31997D0824

97/824/ΕΚ: Απόφαση του Συμβουλίου της 20ής Νοεμβρίου 1997 περί συνάψεως της συμφωνίας υπό μορφή ανταλλαγής επιστολών που αφορά την προσωρινή εφαρμογή του πρωτοκόλλου για τον καθορισμό των αλιευτικών δυνατοτήτων και του οικονομικού ανταλλάγματος που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας-Μπισάου όσον αφορά την αλιεία στα ανοικτά των ακτών της Γουινέας-Μπισάου, για την περίοδο από 16 Ιουνίου 1997 έως 15 Ιουνίου 2001

Επίσημη Εφημερίδα αριθ. L 342 της 12/12/1997 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Νοεμβρίου 1997 περί συνάψεως της συμφωνίας υπό μορφή ανταλλαγής επιστολών που αφορά την προσωρινή εφαρμογή του πρωτοκόλλου για τον καθορισμό των αλιευτικών δυνατοτήτων και του οικονομικού ανταλλάγματος που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας-Μπισάου όσον αφορά την αλιεία στα ανοικτά των ακτών της Γουινέας-Μπισάου, για την περίοδο από 16 Ιουνίου 1997 έως 15 Ιουνίου 2001 (97/824/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας-Μπισάου όσον αφορά την αλιεία στα ανοικτά των ακτών της Γουινέας-Μπισάου, που υπογράφηκε στο Μπισάου στις 27 Φεβρουαρίου 1980 (1), και ιδίως το άρθρο 17,την πρόταση της Επιτροπής,Εκτιμώντας:ότι η Κοινότητα και η Δημοκρατία της Γουινέας-Μπισάου προέβησαν σε διαπραγματεύσεις για να καθορίσουν τις τροποποιήσεις ή τις προσθήκες της εν λόγω συμφωνίας στο τέλος της περιόδου εφαρμογής του πρωτοκόλλου που προσαρτήθηκε στην εν λόγω συμφωνία 7ότι, σε συνέχεια των εν λόγω διαπραγματεύσεων, ένα νέο πρωτόκολλο μονογραφήθηκε στις 4 Ιουνίου 1997 7 ότι, με το εν λόγω πρωτόκολλο, οι αλιείς της Κοινότητας διαθέτουν αλιευτικά δικαιώματα στα ύδατα που υπάγονται στην κυριαρχία και δικαιοδοσία της Γουινέας-Μπισάου για την περίοδο από 16 Ιουνίου 1997 έως 15 Ιουνίου 2001 7ότι, για να αποφευχθεί η διακοπή των αλιευτικών δραστηριοτήτων των σκαφών της Κοινότητας, είναι απαραίτητο να εφαρμοσθεί το ταχύτερο δυνατό το εν λόγω πρωτόκολλο 7 ότι, για το λόγο αυτό, τα δύο μέρη μονόγραψαν συμφωνία υπό μορφή ανταλλαγής επιστολών, που προβλέπει την προσωρινή εφαρμογή του μονογραφημένου πρωτοκόλλου από την επομένη της λήξης του ισχύοντος πρωτοκόλλου 7 ότι πρέπει να εγκριθεί η εν λόγω συμφωνία, μέχρι να ληφθεί τελική απόφαση με βάση το άρθρο 43 της συνθήκης 7ότι πρέπει να ορισθεί η κλείδα κατανομής των αλιευτικών δραστηριοτήτων μεταξύ των κρατών μελών, με βάση την κατανομή των παραδοσιακών αλιευτικών δραστηριοτήτων στο πλαίσιο της αλιευτικής συμφωνίας,ΑΠΟΦΑΣΙΖΕΙ:Άρθρο 1Η συμφωνία υπό μορφή ανταλλαγής επιστολών, που αφορά την προσωρινή εφαρμογή του πρωτοκόλλου για τον καθορισμό των αλιευτικών δραστηριοτήτων και του οικονομικού ανταλλάγματος που προβλέπεται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γουινέας-Μπισάου, όσον αφορά την αλιεία στα ανοικτά των ακτών της Γουινέας-Μπισάου, για την περίοδο από 16 Ιουνίου 1997 έως 15 Ιουνίου 2001, εγκρίνεται εξ ονόματος της Κοινότητας.Το κείμενο της συμφωνίας υπό μορφή ανταλλαγής επιστολών και του πρωτοκόλλου επισυνάπτονται στην παρούσα απόφαση.Άρθρο 2Οι αλιευτικές δυνατότητες που καθορίζονται από το πρωτόκολλο, κατανέμονται μεταξύ των κρατών μελών σύμφωνα με την εξής κλείδα:α) αλιεία γαρίδας:>ΘΕΣΗ ΠΗΝΑΚΑ>β) αλιεία κεφαλόποδων/ιχθύων:>ΘΕΣΗ ΠΗΝΑΚΑ>Εάν οι αιτήσεις για τη χορήγηση αδείας των εν λόγω κρατών μελών δεν εξαντλούν τις αλιευτικές δυνατότητες που καθορίζονται στο πρωτόκολλο, η Επιτροπή μπορεί να λάβει υπόψη της και τις αιτήσεις κάθε άλλου κράτους μέλους.Άρθρο 3Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών δεσμεύοντας την Κοινότητα.Βρυξέλλες, 20 Νοεμβρίου 1997.Γα το ΣυμβούλιοΟ ΠρόεδροςE. HENNICOT-SCHOEPGES(1) ΕΕ L 226 της 29. 8. 1980, σ. 33.


title: 2010/360/: Απόφαση του Συμβουλίου, της 24ης Ιουνίου 2010 , για τη σύναψη της συμφωνίας μεταξύ της Ευρωπαϊκής Κοινότητας και της Βοσνίας-Ερζεγοβίνης σχετικά με ορισμένες πτυχές των αεροπορικών υπηρεσιών

text:
               29.6.2010

               EL

               Επίσημη Εφημερίδα της Ευρωπαϊκής Ένωσης

               L 161/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Ιουνίου 2010
   για τη σύναψη της συμφωνίας μεταξύ της Ευρωπαϊκής Κοινότητας και της Βοσνίας-Ερζεγοβίνης σχετικά με ορισμένες πτυχές των αεροπορικών υπηρεσιών
   (2010/360/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 6 στοιχείο α) και παράγραφος 8 πρώτο εδάφιο,
   την πρόταση της Ευρωπαϊκής Επιτροπής,
   την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Στις 5 Ιουνίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μία συμφωνία με την Κοινότητα.

               (2)

               Η Επιτροπή έχει διαπραγματευθεί, εξ ονόματος της Κοινότητας, συμφωνία με τη Βοσνία-Ερζεγοβίνη σχετικά με ορισμένες πτυχές των αεροπορικών υπηρεσιών (εφεξής αποκαλούμενη «συμφωνία»), σύμφωνα με τους μηχανισμούς και τις οδηγίες που περιλάμβανε το παράρτημα της απόφασης με την οποία το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μία συμφωνία με την Κοινότητα.

               (3)

               Η συμφωνία υπεγράφη εξ ονόματος της Κοινότητας στις 5 Μαΐου 2006, υπό την επιφύλαξη της πιθανής σύναψής της σε μεταγενέστερη ημερομηνία, σύμφωνα με την απόφαση 2006/426/ΕΚ του Συμβουλίου (1).

               (4)

               Συνεπεία της έναρξης ισχύος της συνθήκης της Λισαβόνας την 1η Δεκεμβρίου 2009, η Ευρωπαϊκή Ένωση θα πρέπει να κοινοποιήσει στη Βοσνία-Ερζεγοβίνη ότι η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα

               (5)

               Η συμφωνία κρίνεται σκόπιμο να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία μεταξύ της Ευρωπαϊκής Κοινότητας και της Βοσνίας-Ερζεγοβίνης σχετικά με ορισμένες πτυχές των αεροπορικών υπηρεσιών εγκρίνεται εξ ονόματος της Ένωσης (2).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να προβεί στην κοινοποίηση που προβλέπεται στο άρθρο 8 παράγραφος 1 της συμφωνίας και κοινοποιεί τα ακόλουθα:

      «Συνεπεία της έναρξης ισχύος της συνθήκης της Λισαβόνας την 1η Δεκεμβρίου 2009, η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα και από την ημερομηνία αυτή ασκεί όλα τα δικαιώματα και αναλαμβάνει όλες τις υποχρεώσεις της Ευρωπαϊκής Κοινότητας. Συνεπώς, οι αναφορές στην “Ευρωπαϊκή Κοινότητα” στο κείμενο της συμφωνίας νοούνται, ανάλογα με την περίπτωση, ως αναφορές στην “Ευρωπαϊκή Ένωση”.»

      Λουξεμβούργο, 24 Ιουνίου 2010.

            Για το Συμβούλιο

            Ο Πρόεδρος

         J. BLANCO LÓPEZ

      (1)  ΕΕ L 169 της 22.6.2006, σ. 47.

      (2)  Η συμφωνία μεταξύ της Ευρωπαϊκής Κοινότητας και της Βοσνίας-Ερζεγοβίνης σχετικά με ορισμένες πτυχές των αεροπορικών υπηρεσιών δημοσιεύθηκε στην ΕΕ L 169 της 22.6.2006, σ. 48, μαζί με την απόφαση για την υπογραφή.


Avis juridique important

|

31998D0180

98/180/ΕΚ, ΕΚΑΧ, Ευρατόμ: Απόφαση του Συμβουλίου και της Επιτροπής της 19ης Δεκεμβρίου 1997 για τη σύναψη της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου

Επίσημη Εφημερίδα αριθ. L 068 της 09/03/1998 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ της 19ης Δεκεμβρίου 1997 για τη σύναψη της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου (98/180/ΕΚ, ΕΚΑΧ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95,τη συνθήκη για την ίδρυση της Ευρωπαϊκής Κοινότητας, και ιδίως το άρθρο 238 σε συνδυασμό με το άρθρο 228 παράγραφος 2 δεύτερη φράση και το άρθρο 228 παράγραφος 3 δεύτερο εδάφιο,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,Κατόπιν διαβουλεύσεως με τη συμβουλευτική επιτροπή και με τη σύμφωνη γνώμη του Συμβουλίου, δυνάμει του άρθρου 95 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα,Έχοντας υπόψη:τη σύμφωνη γνώμη του Ευρωπαϊκού Κοινοβουλίου (1),την έγκριση του Συμβουλίου σύμφωνα με το άρθρο 101 της συνθήκης για την ίδρυση της Ευρωπαϊκής Κοινότητας Ατομικής Ενέργειας,Εκτιμώντας ότι θα πρέπει να εγκριθεί η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου, η οποία υπεγράφη στις Βρυξέλλες, στις 12 Ιουνίου 1995,ΑΠΟΦΑΣΙΖΟΥΝ:Άρθρο 1Η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου, τα προσαρτημένα πρωτόκολλα, καθώς και οι προσαρτημένες στην τελική πράξη ανταλλαγές επιστολών και δηλώσεις, εγκρίνονται εξ ονόματος της Ευρωπαϊκής Κοινότητας Άνθρακα και Χάλυβα, της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας.Τα κείμενα της συμφωνίας, των προσαρτημένων πρωτοκόλλων και της τελικής πράξης επισυνάπτονται στην παρούσα απόφαση (2).Άρθρο 21. Η θέση την οποία οφείλει να λάβει η Κοινότητα στο πλαίσιο του συμβουλίου σύνδεσης και της επιτροπής σύνδεσης, όταν η τελευταία ενεργεί κατ' εξουσιοδότηση του συμβουλίου σύνδεσης, καθορίζεται από το Συμβούλιο, μετά από πρόταση της Επιτροπής ή ενδεχομένως, από την Επιτροπή, σύμφωνα με τις αντίστοιχες διατάξεις των συνθηκών για την ίδρυση της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.2. Ο Πρόεδρος του Συμβουλίου προεδρεύει του συμβουλίου σύνδεσης, σύμφωνα με το άρθρο 110 της ευρωπαϊκής συμφωνίας, και παρουσιάζει τη θέση της Κοινότητας. Αντιπρόσωπος της Επιτροπής προεδρεύει της επιτροπής σύνδεσης, σύμφωνα με τον εσωτερικό κανονισμό της, και παρουσιάζει τη θέση της Κοινότητας.3. Η απόφαση για τη δημοσίευση των αποφάσεων του συμβουλίου σύνδεσης και της επιτροπής σύνδεσης στην Επίσημη Εφημερίδα των Ευρωπαϊκών Κοινοτήτων λαμβάνεται, κατά περίπτωση, από το Συμβούλιο και την Επιτροπή αντίστοιχα.Άρθρο 3Ο Πρόεδρος του Συμβουλίου καταθέτει, όσον αφορά την Ευρωπαϊκή Κοινότητα, την πράξη γνωστοποίησης που προβλέπεται στο άρθρο 130 της συμφωνίας. Ο Πρόεδρος της Επιτροπής καταθέτει τις εν λόγω πράξεις γνωστοποίησης όσον αφορά την Ευρωπαϊκή Κοινότητα Άνθρακα και Χάλυβα και την Ευρωπαϊκή Κοινότητα Ατομικής Ενέργειας.Βρυξέλλες, 19 Δεκεμβρίου 1997.Για το ΣυμβούλιοΟ ΠρόεδροςF. BODENΓια την ΕπιτροπήΟ ΠρόεδροςJ. SANTER(1) ΕΕ C 323 της 4.11.1995, σ. 41.(2) Βλέπε σελίδα 3 της παρούσας Επίσημης Εφημερίδας.


Avis juridique important

|

31993D0350

93/350/ΕΚΑΧ, ΕΟΚ, Ευρατόμ: Απόφαση του Συμβουλίου της 8ης Ιουνίου 1993 για την τροποποίηση της απόφασης 88/591//ΕΚΑΧ, ΕΟΚ, Ευρατόμ περί ιδρύσεως Πρωτοδικείου των Ευρωπαϊκών Κοινοτήτων

Επίσημη Εφημερίδα αριθ. L 144 της 16/06/1993 σ. 0021 - 0022 Φινλανδική ειδική έκδοση: Κεφάλαιο 1 τόμος 3 σ. 0021  Σουηδική ειδική έκδοση: Κεφάλαιο 1 τόμος 3 σ. 0021

ΑΠΟΦΑΣΗ ΤΟΥ ΣΥΜΒΟΥΛΙΟΥ της 8ης Ιουνίου 1993 για την τροποποίηση της αποφάσεως 88/591//ΕΚΑΧ, ΕΟΚ, Ευρατόμ περί ιδρύσεως Πρωτοδικείου των Ευρωπαϊκών Κοινοτήτων(93/350/Ευρατόμ, ΕΚΑΧ, ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32 δ,  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 168 Α,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 140 Α,  το πρωτόκολλο περί του Οργανισμού του Δικαστηρίου της Ευρωπαϊκής Κοινότητας Άνθρακα και Χάλυβα, που υπογράφηκε στο Παρίσι στις 18 Απριλίου 1951,  την αίτηση του Δικαστηρίου,  τη γνώμη της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι η προσάρτηση Πρωτοδικείου στο Δικαστήριο με την απόφαση 88/591/ΕΚΑΧ, ΕΟΚ, Ευρατόμ (2) αποσκοπεί, με την καθιέρωση δύο βαθμών δικαιοδοσίας, στη βελτίωση της δικαστικής προστασίας των πολιτών, ιδίως όσον αφορά τις προσφυγές που απαιτούν ενδελεχή  έρευνα περιπλόκων πραγματικών περιστατικών, και στη διατήρηση της ποιότητας και της αποτελεσματικότητας του δικαστικού ελέγχου στην κοινοτική έννομη τάξη, παρέχοντας στο Δικαστήριο τη δυνατότητα να συγκεντρώσει τη δραστηριότητά του στο κύριο έργο του  που συνίσταται στη διασφάλιση της ενότητας της ερμηνείας του κοινοτικού δικαίου- ότι για την επίτευξη του ιδίου σκοπού, θα πρέπει, λαμβάνοντας υπόψη την κτηθείσα πείρα, να διευρυνθούν οι αρμοδιότητες που έχουν μεταβιβαστεί στο Πρωτοδικείο για την εκδίκαση, σε πρώτο βαθμό, ορισμένων κατηγοριών προσφυγών που ασκούνται από φυσικά ή  νομικά πρόσωπα- ότι θα πρέπει, κατά συνέπεια, να τροποποιηθεί ανάλογα η απόφαση 88/591/ΕΚΑΧ, ΕΟΚ, Ευρατόμ,  ΑΠΟΦΑΣΙΖΕΙ:  Άρθρο 1  Η απόφαση 88/591/ΕΚΑΧ, ΕΟΚ, Ευρατόμ τροποποιείται ως εξής:  1. Στο άρθρο 3, η παράγραφος 1 αντικαθίσταται από το ακόλουθο κείμενο:  "Το Πρωτοδικείο ασκεί σε πρώτο βαθμό τις αρμοδιότητες που απονέμονται στο Δικαστήριο από τις συνθήκες περί ιδρύσεως των Κοινοτήτων και από τις πράξεις που εκδόθηκαν προς εκτέλεσή τους, εκτός αν περιλαμβάνεται αντίθετη διάταξη σε ιδρυτική πράξη για τη  δημιουργία οργανισμού κοινοτικού δικαίου:  α) επί των διαφορών που αναφέρονται στο άρθρο 179 της συνθήκης ΕΟΚ και στο άρθρο 152 της συνθήκης ΕΚΑΕ- β) επί των προσφυγών που ασκούνται από φυσικά ή νομικά πρόσωπα δυνάμει του άρθρου 33 δεύτερο εδάφιο, του άρθρου 35, του άρθρου 40 πρώτο και δεύτερο εδάφιο και του άρθρου 42 της συνθήκης ΕΚΑΧ- γ) επί των προσφυγών που ασκούνται από φυσικά ή νομικά πρόσωπα δυνάμει του άρθρου 173 δεύτερο εδάφιο, του άρθρου 175 τρίτο εδάφιο και των άρθρων 178 και 181 της συνθήκης ΕΟΚ- δ) επί των προσφυγών που ασκούνται από φυσικά ή νομικά πρόσωπα δυνάμει του άρθρου 146 δεύτερο εδάφιο, του άρθρου 148 τρίτο εδάφιο και των άρθρων 151 και 153 της συνθήκης ΕΚΑΕ." 2. Στο άρθρο 3, οι παράγραφοι 2 και 3 καταργούνται,  3. Το άρθρο 4 αντικαθίσταται από το ακόλουθο κείμενο:  "Άρθρο 4 Με την επιφύλαξη των διατάξεων που ακολουθούν, τα άρθρα 34, 36, 39, 44 και 92 της συνθήκης ΕΚΑΧ, τα άρθρα 172, 174, 176, 184 έως 187 και 192 της συνθήκης ΕΟΚ και τα άρθρα 49, 83, 144 στοιχείο β), 147, 149, 156 έως 159 και 164 της συνθήκης ΕΚΑΕ  εφαρμόζονται και στο Πρωτοδικείο." Άρθρο 2  Στο πρωτόκολλο περί του Οργανισμού του Δικαστηρίου της Ευρωπαϊκής Κοινότητας Άνθρακα και Χάλυβα, όπως τροποποιήθηκε από την απόφαση 88/591/ΕΚΑΧ, ΕΟΚ, Ευρατόμ, το άρθρο 53 δεύτερο εδάφιο αντικαθίσταται από το ακόλουθο κείμενο:  "Κατά παρέκκλιση από το άρθρο 44 της συνθήκης, οι αποφάσεις του Πρωτοδικείου με τις οποίες ακυρώνεται γενική απόφαση ή γενική σύσταση δεν γεννούν αποτελέσματα παρά μόνον από την πάροδο της προθεσμίας που προβλέπεται στο άρθρο 49 πρώτο εδάφιο του  παρόντος Οργανισμού ή, αν έχει ασκηθεί αναίρεση εντός της προθεσμίας αυτής, από την απόρριψή της, με την επιφύλαξη πάντως της δυνατότητας του διαδίκου να καταθέσει ενώπιον του Δικαστηρίου, δυνάμει του άρθρου 39 δεύτερο και τρίτο εδάφιο της συνθήκης,  αίτηση αναστολής των αποτελεσμάτων της ακυρωθείσας πράξεως ή λήψεως κάθε άλλου προσωρινού μέτρου." Άρθρο 3  Η παρούσα απόφαση αρχίζει να ισχύει την πρώτη ημέρα του δευτέρου μήνα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων. Ωστόσο, όσον αφορά τις προσφυγές που ασκούνται από φυσικά ή νομικά πρόσωπα δυνάμει του άρθρου 33  δεύτερο εδάφιο, του άρθρου 35 και του άρθρου 40 πρώτο και δεύτερο εδάφιο της συνθήκης ΕΚΑΧ και που αφορούν πράξεις σχετικές με την εφαρμογή του άρθρου 74 της εν λόγω συνθήκης, καθώς και όσον αφορά τις προσφυγές που ασκούνται από φυσικά ή νομικά πρόσωπα  δυνάμει του άρθρου 173 δεύτερο εδάφιο, του άρθρου 175 τρίτο εδάφιο και του άρθρου 178 της συνθήκης ΕΟΚ και που αφορούν μέτρα εμπορικής άμυνας σε περιπτώσεις ντάμπινγκ και επιδοτήσεων, κατά την έννοια του άρθρου 113 της εν λόγω συνθήκης, η έναρξη ισχύος  της μετατίθεται σε ημερομηνία που καθορίζει το Συμβούλιο αποφασίζοντας με ομοφωνία.  Οι διατάξεις που αφορούν τις προσφυγές που ασκούνται δυνάμει του άρθρου 42 της συνθήκης ΕΚΑΧ,του άρθρου 181 της συνθήκης ΕΟΚ ή του άρθρου 153 της συνθήκης ΕΚΑΕ ισχύουν μόνο για τις συμβάσεις που συνάπτονται μετά την έναρξη ισχύος της παρούσας απόφασης.   Άρθρο 4  Οι υποθέσεις που αναφέρονται στο άρθρο 3 της απόφασης 88/591/ΕΚΑΧ, ΕΟΚ, Ευρατόμ, όπως αυτή τροποποιείται από την παρούσα απόφαση, και εκκρεμούν ενώπιον του Δικαστηρίου κατά την ημερομηνία ενάρξεως ισχύος της παρούσας αποφάσεως, για τις οποίες  όμως δεν έχει ακόμα υποβληθεί ενώπιον του Δικαστηρίου η προκαταρκτική έκθεση που προβλέπεται στο άρθρο 44 παράγραφος 1 του κανονισμού Διαδικασίας του Δικαστηρίου, παραπέμπονται στο Πρωτοδικείο.  Λουξεμβούργο, 8 Ιουνίου 1993.  Για το Συμβούλιο Ο Πρόεδρος N. HELVEG PETERSEN (1) ΕΕ αριθ. C 241 της 21. 9. 1992, σ. 1.  (2) ΕΕ αριθ. L 319 της 25. 11. 1988, σ. 1. Διορθωμένη έκδοση δημοσιεύθηκε στην ΕΕ αριθ. C 215 της 21. 8. 1989, σ. 1.


Avis juridique important

|

31986D0057

86/57/ΕΟΚ: Απόφαση της Επιτροπής της 12ης Φεβρουαρίου 1986 που τροποποιεί την απόφαση 73/422/ΕΟΚ σχετικά με τη Συμβουλευτική Επιτροπής της Ζάχαρης

Επίσημη Εφημερίδα αριθ. L 068 της 11/03/1986 σ. 0020 - 0020

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Φεβρουαρίου 1986  που τροποποιεί την απόφαση 73/422/ΕΟΚ σχετικά με τη Συμβουλευτική Επιτροπής της Ζάχαρης  (86/57/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώντας ότι θα πρέπει, λόγω της διευρύνσεως, προκειμένου να έχουμε μια ισορροπημένη περιφερειακή εκπροσώπηση, στην ισομερή ομάδα που δημιουργήθηκε στα πλαίσια της Συμβουλευτικής Επιτροπής της Ζάχαρης που προβλέπεται από την απόφαση 73/422/ΕΟΚ της Επιτροπής (1), όπως τροποποιήθηκε τελευταία από την απόφαση 83/77/ΕΟΚ (2), να αυξηθεί ο αριθμός των μελών της ομάδας αυτής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 5 παράγραφος 1 της απόφασης 73/422/ΕΟΚ της Επιτροπής, ο αριθμός δέκα αντικαθίσταται από τον αριθμό ένδεκα.  Άρθρο 2  Η παρούσα απόφαση αρχίζει να ισχύει στις 12 Φεβρουαρίου 1986.  Βρυξέλλες, 12 Φεβρουαρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 355 της 24. 12. 1973, σ. 43.  (2) ΕΕ αριθ. L 51 της 24. 2. 1983, σ. 34.